cyanic-selkie/wikianc huggingface dataset:
Stuping under VM i svømmesport 2019 – Lag
Stuping under VM i svømmesport 2019 – Lag ble avholdt på Nambu University i Gwangju den 16. juli 2019.
Honduras under Paralympiske sommerleker 2016
Honduras deltok under Paralympiske sommerleker 2016 i Rio de Janeiro, Brasil, fra 7. til 18. september 2016.
Før lekene i Rio 2016 hadde ikke Honduras vunnet noen medaljer fra de 5 sommerlekene det hadde deltatt i siden 1996.
Fylkesvei 576
Fylkesvei 576 går mellom Tørvikbygd og Mundheim, Kvam.
Før 1. januar 2010 var strekningen riksvei, da regionsreformen trådte i kraft fikk den status som fylkesvei.
Frem til 2019 var veien en delstrekning av fylkesvei 49.
Wilford Woodruff
Wilford Woodruff (født 1. mars 1807 i Farmington i Connecticut, død 2. september 1898 i San Francisco i California) var den fjerde presidenten for Jesu Kristi kirke av siste dagers hellige.
Formel 1-sesongen 2020
Formel 1-sesongen 2020 var den 71. sesongen av FIAs Formel 1-verdensmesterskap. Sesongen gikk fra 5. juli (Østerrike) til 13. desember (Abu Dhabi).
Wilford Woodruff
Han ble medlem i kirken i 1833. Han er også kjent for sine dagbøker som gir et innblikk i kirkens historie. Han var kirkens offisielle kirkehistoriker 1883-1889. Han ble kirkens president 1889. Han hadde dog vært kirkens leder i egenskap av leder for de tolv apostlenes kvorum da den tidligere presidenten, John Taylor, døde to år tidligere. I Woodruffs tid som president forbød kirken polygami. En del medlemmer fortsatte likevel å etablere nye ekteskap fram til 1904. I Woodruffs presidenttid ble Salt Lake-tempelet i Salt Lake City, som tok 40 år å bygge, fullført.
Formel 1-sesongen 2020
Opprinnelig skulle sesongen gå fra 15. mars (Australia) til 29. november (Abu Dhabi), men sesongstarten ble utsatt på grunn av koronaviruspandemien.
Wilford Woodruff
Woodruff døde 91 år gammel 2. september 1898 og ble etterfulgt av sin svigersønn, Lorenzo Snow, som kirkens president.
Formel 1-sesongen 2020
Mercedes sikret seg konstruktørmesterskapet under Emilia Romagnas Grand Prix. Etter å ha vunnet Tyrkias Grand Prix ble Lewis Hamilton verdensmester for syvende gang, og tangerte dermed rekorden til Michael Schumacher.
Freestyle under Vinter-OL 2018 – Hopp kvinner
Hopp for kvinner i freestyle under Vinter-OL 2018 fant sted den 15. og 16. februar 2018.
Formel 1-sesongen 2020
Deltagere
Følgende lag og førere deltar i sesongen 2020 av FIA Formel 1 verdensmesterskap:
Førerendringer midt i sesongen
Dagen før Storbritannias Grand Prix testet Sergio Perez positivt for SARS-CoV-2, og måtte derfor holde seg i isolasjon og kunne ikke kjøre dette løpet eller løpet helgen etter, 70th Anniversary Grand Prix. Racing Point satt da inn tidligere Force India fører Nico Hülkenberg som erstatter for Perez. Perez var tilbake i førersetet til Spanias Grand Prix, etter å ha testet negativt for COVID-19.
I Bahrains Grand Prix krasjet Romain Grosjean og havnet på sykehus. Det ble annonsert at hans plass i neste helgs Sakhir Grand Prix ville fylles av Pietro Fittipaldi, som er reservefører for Haas og barnebarn av tidligere verdensmester Emerson Fittipaldi.
Dagen etter Bahrains Grand Prix testet Lewis Hamilton positivt for COVID-19. George Russell erstattet Hamilton i Mercedes i Sakhir Grand Prix, og Jack Aitken erstattet Russell i Williams.
Kalender
På grunn av koronapandemien, måtte det gjøres endringer i den opprinnelige kalenderen, som skulle inneholde 22 runder. Den endelige sesongen ble 17 runder, hvor sesongen begynte på Red Bull Ring i Østerrike og ble avsluttet på Yas Marina Circuit i Abu Dhabi.
Førermesterskapet
Poeng blir gitt til de første ti plassene i hvert løp med henholdsvis 25, 18, 15, 12, 10, 8, 6, 4, 2 og 1 poeng. 1 poeng blir gitt til føreren som setter den raskeste runden i løpet såfremt føreren fullfører blant de 10 beste.
Noter til tabellene:
Konstruktørmesterskapet
Noter til tabellene:
Rumpole of the Bailey
Rumpole of the Bailey er en britisk dramaserie som ble sendt på ITV fra 1978 til 1992 (med noen års opphold). Serien handlet om Horace Rumpole, en eldre skrankeadvokat i London som som forsvarte mennesker fra en rekke samfunnslag, ofte outsidere. Serien ble skapt av John Mortimer, som selv hadde mange års erfaring som skrankeadvokat. Rollen som Rumpole ble spilt av Leo McKern.
Rumpole of the Bailey var først og fremst en dramaserie, men den hadde også komiske elementer.
Serien sprang ut fra en enkeltproduksjon med samme tittel som ble sendt i BBCs antologiserie Play For Today i 1975. Også denne hadde Leo McKern i rollen som Rumpole.
Sportsåret 2019
Sportsåret 2019 er en oversikt over hendelser, resultater og avdøde personer med tilknytning til sport i 2019.
Kalender
* Hvor det er flere enn to vinnere henvises det til hovedartikkelen. Hvor det er et mesterskap viser vinneren mestvinnende nasjon. I tennis- og badmintonturneringer listes vinnerne i singelturneringen(e).
Arnaud des Pallières
Arnaud des Pallières (født 1. desember 1961 i Paris) er en fransk filmskaper. Han ble nominert til Gullpalmen for beste regi på filmfestivalen i Cannes for Michael Kohlhaas (2013). Mads Mikkelsen spiller tittelrollen i filmen som er basert på kortromanen Michael Kohlhaas av Heinrich von Kleist. Filmen vant prisen Golden Iris på Brussels Film Festival i 2013 og César-prisen i to kategorier.
des Pallières studerte ved La Fémis og lagde flere kortfilmer før den første langfilmen i 1996, en eksperimentell dokumentar ved navn Drancy Avenir som tar utgangspunkt i konsentrasjonsleiren fra andre verdenskrig i Drancy utenfor Paris. Hans første spillefilm var Adieu som kom i 2004 og fikk god kritikk i Le Monde.
Rising Star-grotten
Rising Star-grotten (engelsk: Rising Star Cave), også kalt Westminster-grotten eller Empire Cave er en grotte i Sør-Afrika, 30 kilometer nordvest for Johannesburg. Hulevandring ble utført der på 1980-tallet av South African Speleological Association (SASA).
Siden 2013 har man funnet mere enn 1500 knokler som en forskningsartikkel publisert i 2015 mener stammer fra Homo naledi, angivelig en uoppdaget del av Homo genus.
Navnenes opphav
På 1980-tallet var navnene «Empire», «Westminster» og «Rising Star» i bruk.
En del av hulen kalles «supermanns åling» (Superman's Crawl) fordi de fleste personer som klarer å komme gjennom innsnevringen, er nødt til å holde en arm tett inntil kroppen, mens den andre armen rettes forover, slik Supermann-rollefiguren gjør når han flyr gjennom lufta (for egen maskin).
Beskrivelse
«Kammeret med fossiler, kalt Dinaledi-kammeret («stjernekammeret» på Sothospråket (...), er omtrent 30 m under bakken og omtrent 80 m, i en rett linje, i fra den nåværende, nærmeste inngangen til grotten», sier Homo naledi, a new species of the genus Homo from the Dinaledi Chamber, South Africa. Adgang til Dinaledi-kammeret er via en omtrent 15 m klatring fra bunnen av et forkammer - «Dragerygg-kammeret» (the Dragon's Back Chamber), opp «Drageryggen» (the Dragon's Back) med dens skarpe kanter; fra toppen av Drageryggen, kommer man til Dinaledi-kammeret via en trang nordøstlig vertikal bergsprekk, der man må klatre loddrett ned 12 m - med innsnevringer så trange som 20 centimeter - for å nå gølvet. Hovedpassasjen som Dinaledi-kammeret består av er omtrent 25 til 50 cm på det trangeste og omtrent 10 m lang, og utvider seg der passasjen møter tverrgående passasjer. For å komme til Dragerygg-kammeret er det to ruter, den ene via «postkassa» (‘postbox’); rute 2 går via et trangt sted kalt «supermann-kryping» (‘superman crawl’).
Franck Boidin
Franck Boidin (født 28. august 1972) er en fransk tidligere fekter.
Han representerte Frankrike under Sommer-OL 1996, der han vant bronse i florett. Han vant VM-gull i 1997 og 2001.
Lionel Plumenail
Lionel Plumenail (født 22. januar 1967) er en fransk tidligere fekter.
Han representerte Frankrike under Sommer-OL 1996, der han vant sølv i florett. Han var også med på å vinne OL-gull i lagkonklurransen i florett for Frankrike i 2000.
Michael Gotthard Fischer
Michael Gotthard Fischer (født 3. juni 1773 i Alach, død 12. januar 1829 i Erfurt) var en tysk organist og komponist.
Fischer var elev av Johann Christian Kittel, som igjen var elev av Johann Sebastian Bach. Fischer etterfulgte Kittel som organist i Predigerkirche, Erfurt, og virket også i Barfüßerkirche som organist. Fra 1816 underviste Fischer ved Lehrerseminar Erfurt Generalbass og Orgel. August Gottfried Ritter, Ludwig Ernst Gebhardi og Eduard Grell var blant hans elever. På grunn av gikt måtte han avslutte sin organistgjerning i 1820.
Fischer skapte tallrike komposisjoner for forskjellige besetninger, men var i sin samtid mest kjent for sine orgelverker.
Sackbut
En sackbut eller barokktrombone er et messingblåseinstrument fra renessansen og barokken. Instrumentet er en forgjenger til den moderne trombonen.
Mycerinopsis
Mycerinopsis er en slekt av biller som tilhører den artsrike underfamilien Lamiinae i familien trebukker (Cerambycidae).
Sackbut
Sackbuten hadde tykkere vegger enn en trombones, og lyden er derfor mykere enn hos en trombone. Den hadde som funksjon å takle de dypere registrene som trompeten ikke nådde.
Mycerinopsis
Utseende
Middelsstore, avlange, mer eller mindre brune trebukker. Antennene er tynne og noe lengre enn kroppen. Pronotum er tønneformet uten tenner på sidene.
Utbredelse
Slekten er vidt utbredt i Øst- og Sørøst-Asia (nord til Japan) og Australia.
Krone (odontologi)
En krone er et kunstig oppbygget tannskall som blir festet til tannen eller et implantat, for eksempel dersom tannen er sterkt skadet og mye av tannsubstansen har gått tapt. Kronen lages ved at tannlegen først sliper ned tannen, får så å ta et avtrykk. Avtrykket blir sent til tannteknikeren som lager en modell av tannen, og som på grunnlag modellen framstiller. En krone er ofte alternativet dersom tannen er så skadet at en tradisjonell fylling ikke vil holde.
SOSUS
SOSUS er en forkortelse for sound surveillance system, som er en kjede med lytteposter på dypt vann rundt store havområder som Atlanterhavet. Under den kalde krigen var systemet en åpen hemmelighet, men ble nedgradert i 1991. Eksempel på slike lytteposter er Forsvarets stasjon Andøya. Det er også stasjoner på Grønland, Island og Storbritannia, særlig rundt det såkalte GIUK-gapet. Systemet ble iverksatt fra USA, og hensikten var å få vite hvor de sovjetiske undervannsbåtene holdt seg.
Leif Egil Reitan
Bakgrunn og arbeid
Reitans tidlige verker gjenspeiler den senkubiske, geometriske billedformen som hadde en dominerende stilling både før- og etter krigen i Norge. Motivene hadde utgangspunkt i naturen, enten i form av menneskegrupper, trestammer eller klipper. Hans egen uttalelse om at han var “(...) mest interessert i rytmikken i en gruppe og stemningen man får ved å sette gruppen i relasjon til landskapet”, peker mot en billedbyggende interesse. Utfordringen var å skape en følelse av rom og bevegelse uten sentralperspektivets hjelp.
«Dødens hage»
«Dødens hage» (Kuoleman puutarha) (1896) er et maleri av den finske symbolistmaleren Hugo Simberg. Som mange av Simberg malerier, så skildrer den en dyster utenomjordiske scene. De sentrale figurene minner om klassiske sortkledde Mannen med ljåen, men paradoksalt nok steller de sine hager. Tradisjonelt er hager og blomster symboler for fødsel eller fornyelse.
Leif Egil Reitan
Bakgrunn og arbeid
Ut over 50-tallet, med større tilgang til impulser spesielt fra Pariserskolen, skjedde en gradvis billedmessig frigjøring fra “virkeligheten” blant de yngre norske kunstnerne. Dette skjedde i form av en lyrisk abstraksjon med assosiasjoner til landskap, i form av et gestisk maleri eller med motiver som var konsentrert ned til grunnleggende former eller visuelle inntrykk. Sistnevnte bygget også på tradisjonen fra den syntetiske kubismen, Bauhaus-skolen og den hollandske gruppen De Stijl.
«Dødens hage»
Dødens hage er en av de få malerier hvor Simberg har forklart symbolikken. Vanligvis foretrakk han å la seerne kommer til sine egne konklusjoner. I et notat på en skisse beskrev han hagen som «stedet der den døde ender opp før du går til Himmelen». Simbergs er sammenstillingen av det tradisjonelt skremmende bilde av død med ømhet og humor i sin skildringen invitere betrakteren til å vurdere dødelighet i et nytt lys.
Leif Egil Reitan
Bakgrunn og arbeid
På midten av 60-tallet fant Johs. Rian, Odd Tandberg og Gunnar S. Gundersen fram til sine særpregede non-figurative billeduttrykk. Omtrent på samme tid tok Reitan spranget mot et nonfigurativt maleri der skarpt avgrensede fargefelt var stilt rytmisk opp mot hverandre. Bildene har en behersket koloritt, og er preget av kontroll, balanse og strukturell klarhet. Bildenes konstruktive og konkrete formspråk peker mot kunstneriske forbilder som Victor Vasarely, Auguste Herbin, Alberto Magnelli, som alle deltok i utstillingen Klar Form på Kunstnernes Hus i Oslo i 1952.
Hambros skole
Hambros skole var den største private skolen i Bergen fra 1878 til 1916.
Leif Egil Reitan
Bakgrunn og arbeid
Inspirasjon fra de amerikanske 60-tallsretningene som popkunst, optisk kunst og hardedge, synes å ha virket frigjørende på Reitan. Arbeidet med fargeflater heller enn former der fargetonene er entydige og udifferensierte og kretsingen om optiske illusjoners effekter, leder mot hans dynamiske billeduttrykk på 70- og 80-tallet. “Motivene” henter trekk fra så ulike kilder som det franske lyriske, informelle eller gestetiske maleri, futuristenes fartspregede maskinestetikk til noe som likner på Roy Lichtensteins popversjon av det ekspressive strøket. Utviklingen ser ut til å være mot en stadig større frihet i forholdet mellom figur og grunn, noe som leder mot Reitans veggdekorasjoner i Moss handelsskole fra 1975, der formene får utfolde seg rytmisk i et større format.
«Dødens hage»
Motivet var et favorittema for Simberg og han laget flere versjoner med forskjellige teknikker, deriblant en større freske av maleriet i Tammerfors domkirke, som også har andre verker av Simberg.
Hambros skole
Skolen ble etablert av Edvard Hambro, far til stortingsmann C.J. Hambro. Skolen holdt til i Kong Oscars gate og Muségaten før en skolebygning ble innviet på hjørnet av Muségaten og Starvhusgaten i 1888. Hambro drev en mer praktisk orientert undervisning i handelsfag, og utvidet etterhvert med middelskoleeksamen og studentereksamen. Skolen tilbydde også aftenskole for voksne. På det meste hadde Hambros skole 400–500 elever. Etter Edvard Hambros død i 1909 ble skolen ledet av datteren Elise Hambro og Gerhard Stoltz. Elevene ble overført til andre skoler da skolebygningen gikk tapt under bybrannen i 1916.
Leif Egil Reitan
Bakgrunn og arbeid
På 1980-tallet arbeidet Reitan også i et mindre format, gjerne i kombinasjoner av akvarell og kinesisk tusj. I disse bildene gjeninntreffer figurasjonen i form av menneskekroppen. Har deltatt på Statens Høstutstilling som maler, grafiker og tegner siden 1952.
Lundegrend
Lundegrend, lokalt også kjent som Lunde, ligger i Tysnes kommune, midt mellom Bergen og Haugesund, og strekker seg fra Humlevik i vest, til Lukksund bru i øst. Mellom disse ytterpunktene finner en områdene Lunde, Gripne og Malkenes. Per i dag bor det i nabolaget av 400 mennesker i bygda, som byr på sentralt beliggende barnehage og dagligvarehandel, drivstoff og post i butikk.
Tre veier fører ut fra Lunde-bygda. En kan kjøre rundt 9 km vestover, til Våge (Tysnes), og ta ferge til Halhjem, mot Bergen, eller sørover, forbi Årbakka og Onarheim, mot Hodnanes, der fergen går til Stord. Østover går veien over Lukksund bru, til Kvinnherad og Fusa.
Før i tiden livnærte bygdefolket seg for en stor del av fiske. I tillegg hadde de fleste gårdene skogsmark, og hadde beitemark, både hjemme og til fjells. Enkelte gårder lå også ved gode elver med vannfall, og kunne dermed drive både sag og kvern, som ved Bakkaelvo, mellom Vevatnevatnet og Fiskevatnet. Restene av disse er fortsatt synlig enkelte steder, og velger du å gå den merkede turløypen rundt Fiskevatnet, er det gode sjanser for at du støter på dem. En annen næring, som har sterke røtter på Tysnes, er båtbygging. Til alle tider har det blitt bygget forskjellige båter på gårdene i området, en virksomhet som kulminerte i Lunde båtbyggeri, tidlig på 1900-tallet, som lenge var den største arbeidsplassen på øya.
Lunde-bygda har imidlertid en historie som går mye lenger bak i tid. Det er blant annet gjort steinalderfunn i Gripne, hvor vi vet at det har vært bosettinger siden bronsealderen. De som hører til her, kjenner selvfølgelig mytene som er knyttet til Vevatne og Vevatnevatnet, det hellige vannet, som regnes som det mest sannsynlige åstedet for dyrking av den førhistoriske guden Njord.
Flammeionisasjonsdetektor
Flammeionisasjonsdetektor (ofte forkortet FID fra engelsk, Flame ionisation detector) er et vitenskapelig instrument som kan måle analytter i en gass strøm. FID er en metode som ofte er benyttet sammen med gasskromatografi. Denne måler ioner per enhet tid, dermed gjør dette FID til et massesensitivt instrument.
Pizza Margherita
Pizza alla Margherita, også kalt Pizza Margherita eller bare Margherita, er en vegetarisk pizza som ble skapt ved dronning Margherita av Savoies besøk i Napoli i 1889. Toppingen er tomater, mozzarellaost og basilikum, som er fargene i Italias flagg: rødt, hvitt og grønt – og olivenolje.
Den hadde senere stor betydning for utbredelsen av pizza i andre deler av Italia enn regionen der Napoli ligger, og for at oppfatningen at pizza var mat for fattige som ikke hadde råd til alternativer, ble svekket. Pizza Margherita omtales ofte også som selve pizzaen fra Napoli, pizza napoletano.
Dronning Margheritas besøk i Napoli i 1889 og den første Pizza Margherita
Margherita av Savoie (på italiensk Margherita di Savoia, 1851–1926) giftet seg med den senere kong Umberto I i 1868 og ble prinsesse av Savoie og prinsesse av Piemonte. I Umberto Is regjeringstid fra 1878 til 1900 var hun dronning av Italia.
Under koleraepidemien som herjet Napoli i 1884, da særlig de fattige og ekstremt trangbodde strøkene bak havnen ble rammet, reiste kong Umberto til byen, besøkte sykehus og de verst rammede strøkene, og ga penger og oppmuntring til myndighetene og befolkningen. Han anbefalte også at de dårligste boligene skulle rives («saneres»).
Kongeparet gjennomførte i 1889 en reise til blant annet Napoli, med et månedslangt opphold i byen for å se at forbedringene som hadde trengtes fem år tidligere, virkelig var gjennomført. Slik kongen hadde opplevd i 1884, ble de to også denne gangen mottatt med begeistring av befolkningen.
Pizza var på denne tiden vanlig mat, også som gatemat, for Napolis befolkning, men hadde liten utbredelse ellers i Italia, og ble sett på som mat for fattige. Retten hadde rykte for å være uhygienisk tilberedt og at napolitanerne spiste pizza med hendene.
I forbindelse med besøket ba dronningen pizzabakeren (italiensk pizzaiolo) Raffaelo Esposito å skape en egen pizza. Esposito var vel kjent i byen og hadde sitt pizzeria der det spanske kvarteret vender ut mot Piazza del Plebescito. Han ble hentet til det kongelige kjøkken i palasset Capodimonte og laget der tre alternative pizzaer: en med bare olivenolje, en med småfisk (småsild som vanligvis friteres, på engelsk kalt whitebait ), og en med tomat, mozzarella og basilikum.
Dronningen valgte umiddelbart den som hadde topping i nasjonalfargene, og Esposito oppkalte denne etter dronningen. Pizza Margherita ble raskt svært populær i Napoli. Dronningens takkebrev henger fremdeles i pizzeriaet, som nå heter Pizzeria Brandi. Hennes gest ved å be om en pizza laget til seg gjorde sterkt inntrykk. Hun var lys i huden, utadvendt og snakket gjerne om hygiene og sitt eget kosthold. Dickie sammenlikner historien om Pizza Margherita med prinsesse Dianas omfavnelse av en aids-pasient i 1987. Pizza Margheritas fødselsdag feires hvert år 11. juni.
Tomatsorter i Pizza Margherita
På sitt første besøk i Napoli i 1878 fikk kong Umberto oppkalt en tomatsort etter seg, Re Umberto, som ble brukt i Pizza Margherita fra den ble skapt i 1889. Denne sorten hadde raskt blitt populær da den ble utviklet rundt tyve år tidligere, fordi den hadde kraftig farge, høy produktivitet og vokste uten behov for oppbinding. Re Umberto var eggeformet og en tidlig plommetomat. I 1913 ble Re Umberto brukt til tomatpuré, men særlig til hermetisering, skoldet hel og nedlagt i sin egen saft.
Rundt 1920 ble Re Umberto og sorten Fiaschetto krysset til en ny sort, San Marzano, etter byen i tomatdistriktet rundt Salerno. Den nye sorten overtok i løpet av få år som helt dominerende i tomatindustrien i regionen rundt Napoli, og førti–femti år etter at den første Pizza Margherita ble laget, hadde tomatsorten med navn fra Margheritas ektemann måttet vike plassen som ingrediens.
Fra 1950-årene ble San Marzano erstattet av den nyutviklede sorten Roma som egnet seg enda bedre til datidens industrielle produksjon, og fra en posisjon der den sto for 35 % av Italias tomatproduksjon i 1965, var San Marzanos andel sunket til 5 % i 1977. I dag er San Marzano en del av kulturarven, med beskyttet navn, og i den beskyttede oppskriften på Pizza Margherita fra 1989 er bruk av San Marzano et krav.
Utbredelsen
Pizza Margherita lages med tynn, sprø bunn, som italiensk pizza vanligvis lages, og toppes med tomater, mozzarellaost, basilikum og extra virgin olivenolje. I USA lages pizza Margherita med tomatsaus, som har vært et varemerke for italiensk mat laget av landets italienske innvandrere.
Spredningen av pizza gikk langsomt i Italia frem til etterkrigstiden – først i 1970-årene var utbredelsen blitt stor i alle deler av landet. I 1918 kom ordet pizzeria inn i et italiensk leksikon for første gang, i 1947 ble det fortsatt skrevet med hermetegn av matskribenter. At Pizza Margherita ble knyttet til dronningen bidro til å gjøre pizza akseptert i den voksende middelklassen på slutten av 1800-tallet, og denne pizzaen ble sett på som selve pizzaen fra Napoli (italiensk pizza napoletano). De italienske innvandrerne til USA var raskere, og etablerte pizzeriaer i stort omfang i byene på østkysten i de første to tiårene av århundret.
Sandro Cuomo
Sandro Cuomo (født 21. oktober 1962) er en italiensk tidligere fekter.
Han representerte Italia under Sommer-OL 1996, der han vant gull i lagkonkurransen i kårde sammen med Angelo Mazzoni og Maurizio Randazzo. Han vant også VM-gull i 1989, 1990 og 1993.
Rosalba
Rosalba er en slekt av biller som tilhører den artsrike underfamilien Lamiinae i familien trebukker (Cerambycidae).
Utseende
Middelsstore, avlange, mer eller mindre brune trebukker, dekkvingene oftest med ulike tegninger som gjerne inneholder gult og svart. Antennene er tynne og noe lengre enn kroppen. Pronotum er tønneformet uten tenner på sidene.
Utbredelse
Slekten er utbredt i Mellom- og Sør-Amerika fra Costa Rica og sørover, også på flere av øyene i Karibia.
Kompatibilisme
Kompatibilisme er innen filosofien en holdning som innebærer at den fri vilje og determinisme er forenelige ideer, og at man kan holde på begge deler uten at det er logisk inkonsistens. Kompatibilister tror at frihet kan være både tilstede eller fraværende uten at dette har sitt opphav i metafysikken, og ser på fri vilje som frihet til å handle etter sin egen motivasjon, uten å hindres av tilfeldig innblanding fra andre. Et viktig poeng er at motivasjonen er deterministisk bestemt; selv om mennesket er fritt til å handle etter denne, er det altså ikke fritt til å bestemme hva det er motivert av. Det motsatte av kompatibilisme er inkompatibilisme.
Kompatibilister vil ofte holde både kausalitet og logisk determinisme som sant; de tror at alle virkninger har en årsak, og at fremtiden allerede er bestemt ut fra de virkninger som kommer før i tidsperspektiv. Hume hevder at «fri vilje» skal forstås som en mulighet til å faktisk velge forskjellig i en identisk situasjon. En kompitibialist tror at det valget man tar, alltid er det eneste sanne mulige, og at alle andre alternativer er rent hypotetiske. Hvis man står ovenfor flere mulige valg, sier man at man ikke kjenner til fremtiden, men denne er likevel bestemt på forhånd. Kritikere av kompatibilisme hevder ofte at definisjonen av fri vilje ikke holder, og at de ulike valgene man kan ta er absoulutte og virkelige alternative muligheter.
Kompatibilisme er tett knyttet opp mot autonomi, idéen at man kan leve etter individuelle regler og rettningslinjer, fremfor å styres av andre.
Maurizio Randazzo
Maurizio Randazzo (født 1. mars 1964) er en italiensk tidligere fekter.
Han var med å vinne lagkonkurransen i kårde i OL i både 1996 og 2000.
Unforgotten
Nedgravde hemmeligheter er en britisk fjernsynsserie med manuskript av Chris Lang, sendt på ITV siden 8. oktober 2015.
Handlingsreferat
Den første sesongen fokuserer på drapet på James Jimmy Sullivan (spilt av Harley Alexander-Sule) en 17-åring som forsvant i 1976. Restene av ham blir senere oppdaget, når et hus skal rives i det nordlige London. Den andre sesongen følger drapet på David Walker (spilt av Daniel Gosling) en konservativ konsulent som forsvant sporløst i 1990. Hans levninger havnet deretter i en koffert, som deretter ble kastet i elven Lee i det nord-østlige London.
Sesong 1 til 4 inkluderer også historien om etterforsker Cassie Stuarts personlige liv, og forskjellige konflikter i hennes nærmeste familie, hennes romantiske forhold til personer som liker henne, og hvordan hun forsøker å løse forskjellige kriminelle saker og still eventuelle kriminelle for retten.
Angelo Mazzoni
Angelo Mazzoni (født 3. april 1961) er en italiensk tidligere fekter.
Han representerte Italia under seks ulike sommer-OL fra 1980 til 2000. Han var med å vinne lagkonkurransen i kårde i OL i både 1996 og 2000.
Madeleine Carroll
Madeleine Carroll, egentlig Marie-Madeleine Bernadette O'Carroll (født 26. februar 1906 i West Bromwich, England, død 2. oktober 1987 i Marbella, Spania) var en britisk skuespillerinne.
Carroll arbeidet som fransklærerinne og som modell for hatter, før hun debuterte på scenen i London i 1927 og hadde sin filmdebut det påfølgende år. Carroll ble snart en populær stjerne og medvirket i to Hitchcock-filmer, Mannen som visste alt og 'Hemmelige agenter'.
I 1936 kom Carroll til Hollywood, der hun som aristokratisk vakre blondine medvirket i en lang rekke filmer. Hennes søster ble drept under blitzen i London under andre verdenskrig, og Carroll vendte da tilbake til Europa for å arbeide som sykesøster for Røde kors ved feltsykehus, blant annet i Frankrike. For sin innsats ble hun i 1946 belønnet med Frankrikes fremste orden, Hederslegionen. Etter krigen medvirket hun i bare tre filmer, før hun trakk seg tilbake fra filmbransjen.
Hun arbeidet siden for Unesco og medvirket en del på scene og i radio. Carroll var gift fire ganger, blant annet med skuespilleren Sterling Hayden i årene 1942-1946.
Gaspare Diziani
Gaspare Diziani (født 1689, død 17. august 1767) var en italiensk maler i senbarokken eller rokokkoperioden. Han var aktiv hovedsakelig i Veneto, men også i Dresden og München.
Biografi
Dizianis tidlige trening fikk han i hjembyen Belluno hos Antonio Lazzarini. Han flyttet så til Venezia, til verkstedet til Gregorio Lazzarini og senere til Sebastiano Ricci. Han var syv år eldre, men ellers var hans karriere samtidig med medeleven til Lazzarini og Ricci, Giovanni Battista Tiepolo.
Mellom 1710 og 1720 malte Diziani en gruppe på åtte bilder som omfattet Maria Magdalena for kirken til San Stefano i Belluno, og Inntoget i Jerusalem for San Teodoro i Venezia. Han malte også tre fresker relatert til Livet til Sankta Helena i Scuola del Vin ved siden av kirken til San Silvestro. Dizianis hurtighet og tekniske sikkerhet er tydelig i forberedende oljeskisser, med fargebruket i raske og dristig strøk.
Diziani arbeidet også som landskapsmaler for teateret og operaen i Venezia, München (1717) og senere i Dresden, i samarbeid med Alessandro Mauro. Diziani ble invitert til Roma av kardinal Ottoboni i 1726 for å male et fantastisk interiør til kirken i San Lorenzo i Damaso. Utsmykningen er nå kun kjent gjennom en gravering av Claude Vasconi.
Sala dei Pastelli i Ca' Rezzonico har en sotto in su allegorisk takfreske som viser Poesiens triumf (Poesi omkranset av maleri, arkitektur, musikk og skulpturer).
Abdul Khaliq Hazara
Abdul Khaliq Hazara (Persisk/Urdu: عبدالخالق هزاره) er en politiker i Balutsjistan, Pakistan. Han er etnisk hazara og generalsekretær for Hazaraenes demokratiske parti, samt medlem av bystyret i Quetta.
Laura Badea
Laura Badea (født 28. mars 1970) er en rumensk tidligere fekter.
Hun representerte Romania i Sommer-OL 1996, der hun vant gull i florett. Hun vant også VM-gull i 1995.
Aisha (kvinnenavn)
Aisha (arabisk ) er et arabisk kvinnenavn som betyr «levende». Andre transkripsjoner av navnet inkluderer: Aicha, Ajša, Aiša,  'Aisha, A'isha, Ayesha og Ayishah. Ayşe er en tyrkisk form av navnet.
Stadtkirche Lutherstadt Wittenberg
Stadtkirche Lutherstadt Wittenberg, også Stadt- und Pfarrkirche St. Marien er en evangelisk kirke i Lutherstadt Wittenberg, i den tyske delstaten Sachsen-Anhalt. Kirken er byens eldste bygning, men særlig kjent for sin rolle under reformasjonen. Martin Luther holdt prekener her, og Johannes Bugenhagen som var en av Luthers viktigste medarbeidere, var sogneprest i Wittenberg, med sete i Stadtkirche. Kirken inneholder arbeider av Lucas Cranach den eldre og hans sønn Lucas Cranach den yngre. Stadtkirche ble i 1996 oppført på UNESCOs liste over verdens kulturarv.
Aisha (kvinnenavn)
Etymologi
Aisha er dannet av arabiske ), som betyr «levende». Aisha betyr også «liv» eller «hun som lever» på swahili.
Stadtkirche Lutherstadt Wittenberg
Historie
Den eldste delen av kirken stammer fra 1200-tallet. Etter oppføringen på 1300-tallet, av et vestverk (tysk: Westwerk) en fasadebygning med tårn vendt mot vest, fulgte videre utvidelser. Disse utvidelsene omfattet byggingen av et nytt langhus påbegynt i 1411, og senere tårnene, som ble påbegynt 1432. Kirken ble innviet på nytt i 1439.
Aisha (kvinnenavn)
Etymologi
Navnet har svært mange aternative transkripsjoner og avledede former. Noen av disse har også andre opprinnelser. Dette gjelder blant annet Ashia, Asia, Ayesha og Isha.
Stadtkirche Lutherstadt Wittenberg
Historie
Sluttsteinene i velvingen over koret og kragsteinene (konsollene) i hovedskipet, blir delvis tilskrevet Naumburgmesterens skole. Blant steinarbeiderne hører også det antisemittiske spottbildet av en Judensau, av ukjent opphavsmann. I 1988 ble det under denne skulpturen, oppført en minneplakett over jødeforfølgelsene.
Aisha (kvinnenavn)
Utbredelse
Aisha er et utbredt arabisk kvinnenavn, og er svært mye brukt blant annet i Qatar og Jemen. Ayesha er svært vanlig i Pakistan, og Ayşe er svært vanlig i Tyrkia. Navnet er
Hirticallia
Hirticallia er en slekt av biller som tilhører den artsrike underfamilien Lamiinae i familien trebukker (Cerambycidae).
Stadtkirche Lutherstadt Wittenberg
Historie
Da Martin Luther ble professor ved Wittenberg universitet i 1512, var kirken utstyrt omtrent slik som den ser ut idag. Alteret i koret som også blir kalt reformasjonsalteret, er utført av Lucas Cranach d.e. og ble påbegynt i 1547. I alterrommet finnes også epitafier av Lucas Cranach den yngre.
Aisha (kvinnenavn)
Kjente personer med navnet
Personene i listen er ordnet kronologisk etter fødselsår.
Stadtkirche Lutherstadt Wittenberg
Historie
Napoleon okkuperte Stadtkirche i 1806, og han plyndret og ødela store deler av innredningen. Den italienske byggmesteren Carlo Ignazio Pozzi innredet i 1811 kirken i nygotisk stil. Nye renoveringer fant sted i 1928 og 2002-2015.
Hirticallia
Utseende
En liten, noe blank, brun trebukk. Antennene er betydelig lengre enn kroppen. Pronotum er tønneformet, med en ganske liten tann midt på hver sidekant. Dekkvingene er nærmest parallellsidige (litt avsmalnende i den bakre delen), med avrundede "skuldre". De har en del grove, oppstående børster.
Stadtkirche Lutherstadt Wittenberg
Historie
Et nytt orgel utført av orgelfirmaet Sauer, ble innviet pinsedag 1983, til feiringen av 500-årsjubileet for Luthers fødsel. Orgelet var firmaets arbeid (opus) nr. 2140.
Francesca Bortolozzi
Francesca Bortolozzi (født 4. mai 1968) er en italiensk tidligere fekter.
Jean Badré
Jean-Marie-Clément Badré (født 17. oktober 1913 i Arbois i departementet Jura i Frankrike, død 17. september 2001 i Paris) var en fransk katolsk biskop.
Francesca Bortolozzi
Hun var med å vinne lagkonkurransen i florett i OL i både 1992 og 1996.
Hirticallia
Utbredelse
Arten er utbredt i det sørlige Brasil.
Jean Badré
Bakgrunn
Han var en sønn av Louis Badré, generalinspektør for vann og skoger, og hans hustru Claire Maire, og utdannet ved Etudes: Lycée de Colmar. Han fikk skolegang ved Ecole Massillon, Lycée Saint-Louis og Séminaire de Saint-Sulpice i Issy-les-Moulineaux.
Prest
Etter krigen ble han utnevnt til militærprest for første militærregion (1945), direktør for den katolske feltpresttjeneste (1946), katolsk kapellan for de franske armeer, assistent til kardinal Feltin (erkebiskop av Paris) (1964), direktør for det franske militærvikariat (1964) og deretter militærprest for de franske armeer (1967)
Hjelpebiskop i Paris
I 22. juni 1964 ble han utnevnt til hjelpebiskop i Paris og titulærbiskop av Aquae Novae in Proconsulari. Han ble bispeviet 3. september 1964 av kardinal Maurice Feltin, erkebiskop av Paris; medkonsekerende var erkebiskop Gabriel-Marie Garrone av Toulouse og erkebiskop Marc-Armand Lallier av Marseille.
Biskop av Bayeux og Lisieux
Biskop Badré ble utnevnt til biskop av Bayeux og Lisieux den 1. februar 1970. Han ønsket pave Johannes Paul II velkommen til Basilique Sainte-Thérèse de Lisieux under hans apostoliske besøk i Frankrike i 1980. Biskop Badré var alltid aktivt engasjert for fred og mot tortur, spesielt i Algerie.
Den 19. november 1988, da 75 år gammel, trakk han seg tilbake som biskop av Bayeux(-Lisieux), og den 17. september 2001 døde han, 87 år gammel.
Han ble gravlagt i Bayeuxkatedralen.
Episkopalgenealogi
Hans episkopalgenealogi er:
Tyskland under Paralympiske sommerleker 2016
Tyskland deltok under Paralympiske sommerleker 2016 i Rio de Janeiro, Brasil, fra 7. til 18. september 2016.
Før lekene i Rio 2016 hadde Tyskland vunnet 660 medaljer (188 gull, 237 sølv og 235 bronse) fra de 8 sommerlekene det hadde deltatt i siden 1960.
Postens frimerketjeneste
Postens frimerketjenestes historie går tilbake til 1937 da det ble opprettet en egen luke, Samlerluka, (luke 25) i det gamle Hovedpostkontoret i Dronningens gate 15. Luka solgte frimerkeklipp fra postanvisninger og følgebrev i en kilos pakker (til seks kroner!). I 1965 ble Samlerluka flyttet til egne lokaler i Kirkegata 15. og «Luka» ble til Postverkets frimerkesalg til samlere, senere Postens filatelitjeneste. Da Hovedpostkontoret ble nedlagt og flyttet til det nye Posthuset flyttet Filatelitjenesten til nye lokaler på Grønland før det fikk sitt nåværende navn. Frimerketjenesten fører alle frimerker som fortsatt er gyldige, som kanskje ikke lenger finnes på postkontorene.
I forbindelse med flyttingen utvidet Frimerketjenesten sitt sortimentet til å omfatte utstyr til frmerkesamlere.
Eksterne lenker
Samlerluka
Giovanna Trillini
Hun representerte Italia under Sommer-OL 1992, der hun vant gull i florett. Hun har også OL-sølv fra 2004, og OL-bronse fra 1996 og 2000.
Hun var med å vinne lagkonkurransen i florett i OL i både 1992, 1996 og 2000.
Hun har også vunnet VM-gull individuelt i 1991 og 1997, pluss sju VM-gull i lagkonkurranse.
Dedinje
Dedinje (Дедиње) er et eksklusivt boområde i Beograd, Serbia, i kommunen Savski Venac, 8 km sør for Beograd sentrum.
I Dedinje ligger de dyreste villaene i Serbia og mange ambassader og ambassaderesidenser. Boligene i området var først eid nesten utelukkende av partisaner fra området ble urbanisert til Titos fall, da mange ambassader og velstående kjøpte opp brorparten av dem. I 2002 hadde Dedinje 8 704 innbyggere. Her ligger også blant annet Kuća cveća – «blomstenes hus» – plassen der Josip Broz Tito ligger begravd. Huset er også museum.
Virginia Raggi
Virginia Elena Raggi (født 18. juli 1978) er en italiensk jurist og politiker (Femstjernersbevegelsen). Hun ble i 2016 utnevnt som den 34. ordføreren i Roma, forøvrig som den første kvinne i stillingen. Hun var også den første som i dette vervet representerte Femstjernersbevegelsen.
Campsis
Campsis er ei slekt i trompettrefamilien.
Artene er forvedede klatreplanter. De er løvfellende og klatrer ved hjelp av luftrøtter. Bladene sitter motsatt og er enkeltfinnete. Småbladene er sagtannete. Blomsterstanden er en kort, endestilt kvast. Blomstene er trompetformede, guloransje eller skarlagensrøde med avrundede kronfliker. Det er fire krumme pollenbærere. Fruktene er avlange kapsler som sprekker opp på langs så de mange små, vingede frøene kan spres med vinden.
Slekta omfatter to arter, trompetvin (Campsis radicans) fra østlige Nord-Amerika og  Campsis grandiflora fra Kina og Japan. Begge arter og hybriden mellom dem, Campsis × tagliabuana, dyrkes i hager i tempererte og subtropiske strøk. De er ikke særlig hardføre, og i Norge kan bare trompetvin dyrkes.
Q-verdi
Q-verdi i kjernefysikk og -kjemi er mengden energi absorbert eller frigitt under en kjernereaksjon. Verdien relaterer seg til entalpien av en kjemisk reaksjon eller energien til radioaktive nedbrytningsprodukter. Den kan bli bestemt fra massene av reaktantene og produktene. Q-verdien har en effekt på reaksjonsraten. Generelt vil en mere positiv Q-verdi for en reaksjon gi en høyere hastighet på reaksjonen, og gjøre slik at en likevekt vil «favorisere» produktene.
En generell formel for Q-verdien er:
Minusverdien foran konstanten er slik at Q-verdien er positiv for spontane reaksjoner.
α-henfall
α-henfall er ofte observert for grunnstoffer tyngre enn bly. Den generelle formellen for α-henfall er:
Q-verdien for en slik reaksjon blir dermed:
Fra ligningen ovenfor sees det at mindre masse vil frigi energi.
β−-henfall
β−-henfall kan bli skrevet som :
Derimot om en tar hensyn til elektroner, vil det nøytrale moratomet ha Z elektroner i sin orbital, men datteratomet, men kjerneladning Z+1 må dermed fange ett elektron fra omgivelsene for å forbli nøytral.
Dermed blir formelen for å beregne Q-verdien:
β+-henfall
β+-henfall kan bli skrevet som :
Elektroninnfanging
Elektroninnfanging kan generelt bli skrevet som :
Følgende ligning beskriver Q -erdien
De åtte eksentrikere fra Yangzhou
De åtte eksentrikere fra Yangzhou er en tradisjonell gruppering av åtte kinesiske malere fra Qingdynastiets tid som avviste samtidens normer innen malerkunsten og utviklet en mer ekspressiv og individualistisk stil.
Uttrykket reflekterer også at de også var markante og sterke personligheter som brøt med konvensjonene. De fleste av dem kom fra beskjedne eller vanskelige kår.
De åtte tjente som inspirasjon for en rekke andre malere, som blant andre Gao Fenghan.
De åtte
Den alment mest aksepterte liste over de åtte omfatter :
Det finnes også andre lister :
Viksjøfjell
Viksjøfjell er en fjelltopp på 391 meter over havet i Sør-Varanger kommune hvor ETJ har en stasjon.
Lygrocharis
Utseende
Nokså små, spinkle, brunlige trebukker. Antennene er noe utvidet mot spissen, kortere enn kroppen. Oversidener kledt med fine, korte, nedliggende hår. Pronotum er tønneformet, lengre enn bredt. Dekkvingene er smale, tydelig innbuktet i midten. Beina er nokså lange med tydelig klubbeformede lår.
Systematisk inndeling
Slektslisten følger.
Vidmantas Plečkaitis
Vidmantas Plečkaitis (født 17. februar 1957 i Klaipėda i Litauen) er en litauisk maler, kunstner og politiker. Han er tidligere varaordfører i byen Klaipėda.
Biografi
Plečkaitis ble i 1983 uteksaminert som maskiningeniør fra det polytekniske institutt i Kaunas. Han var fra 1997 direktør i en matvarebedrift.
I 1993 ble han medlem av Litauens liberale forbund. Fra 2000 til 2007 var han varaordfører i Klaipėda. Deretter var han fra 2007 til 2011 sekretær for bystyret.
Khalid
Khalid kan vise til:
Moana Hotel
Moana Hotel er et historisk hotell som ligger på øya Oahu i Honolulu i Hawaii. Det ble bygget på slutten av 1800-tallet som det første hotellet i Waikiki, Moana og åpnet i 1901. Det er oppført i Det nasjonale registeret over historiske steder.
Tidlige år
Den velstående Honolulu-grunneier Walter Chamberlain Peacock ville forsøke å etablere et fint feriested i det tidligere forsømte Waikiki-området i Honolulu og etablerte Moana Hotel Company i 1896. Han engasjerte arkitekt Oliver G. Traphagen og med 150 000 dollar i kapital og brødrene Lucas som entreprenører, ble bygget fullført i 1901. Byggingen av Moana markerte begynnelsen på turisme i Waikiki. Det var det første hotellet midt blant bungalower og hus på stranden.
Moanas arkitektur var påvirket av europeiske stiler som var populære på den tiden med joniske søyler og intrikat treverk og gips gjennom hele bygningen. Moana ble tegnet med en stor inngangsportal mot gaten og en bred patio mot sjøsiden. Noen av de 75 gjesterommene hadde telefoner og bad, noe som var uvanlig på den tiden, og hotellet hadde biljardrom, salong, resepsjon og bibliotek. Peacock installerte den første elektriske heis på øyene på Moana. Den er fortsatt i bruk den dag i dag.
Triaplidae
Triaplidae er en familie av utdødde, trolig vannlevende biller.
Antonio Pucci
Antonio Pucci er navnet til flere pesoner:
Kanmonsundet
Kanmonsundet, eller Shimonosekistredet, (japansk: 関門海峡 – Kanmon-kaikyō) er et sund mellom øyene Honshū og Kyūshū i det sørlige Japan. Sundet forbinder Japanhavet (Tshushimastredet) med Stillehavet (via Innlandshavet) gjennom en passasje som er mellom 1 og 2 kilometer bred. På Honshu-siden ligger byen Shimonoseki og tvers over sundet ligger Kitakyūshū på Kyūshū. Byene er forbundet med Kanmonkyo-broen.
Hamad
Hamad er et arabisk mannsnavn. Det kan være dannet som en kortform av Muhammad.
Utbredelse
Hamad er et utbredt arabisk mannsnavn.
Kjente personer med navnet
Personene i listen er ordnet kronologisk etter fødselsår.
Triaplidae
Utseende
Små til middelsstore (ca. 4-15 millimeter), avlange, gjerne litt dråpeformede biller. Dekkvingene er langt tilspissede.
Utbredelse i tid og rom
Gruppen er kjent mellom sen perm og kritt, mellom 254-112 millioner år før nåtid. Den er funnet på fossillokaliteter i Russland, Kirgisistan og Kina.
Systematisk inndeling
Det er mulig at familien bør plasseres i gruppen Schizophoroidea i Myxophaga, ikke i Adephaga. Familien har også vært kalt Catiniidae.
Moana Hotel
Tidlige år
Det som har overlevd av det opprinnelige til i dag, er ekstra brede korridorer (av hensyn til skipskofferter), høyden under taket og luftevinduer (for å kjøle rommene før klimaanlegg ble vanlig).
Moana ble offisielt åpnet 11. mars 1901. De første gjestene var en gruppe frimurere, som betalte 1,50 dollar per natt for sine rom. Peacock fikk ikke lønn for sin streben og solgte hotellet i 1907 til Alexander Young, en fremstående forretningsmann med andre hotell-selskaper. Etter Youngs død i 1910 drev hans selskap Territoriell Hotel Company, hotellet frem til det gikk konkurs under den store depresjonen, og Matson Navigation Company kjøpte eiendommen i 1932 for 1,6 millioner dollar.
Navnet
På hawaiisk betyr moana «det åpne havet» eller bare «havet».
Vekst
Moana vokste etter hvert som Hawaii ble et populært turistmål. To etasjer ble bygget på i 1918 i italiensk renessanse-stil, og betongfløyer ble oppført på begge sider av hotellet noe som skapte den H-formen som hotellet fremdeles har.
Hotellets ytre ble endret litt gjennom årene, blant annet endringer til Art Deco-stil i 1930-årene og Bauhaus-stil i 1950-årene.
I 1989 ble hotellet restaurert for 50 millioner dollar av Hawaii-arkitekten Virginia D. Murison, som restaurerte Moana tilbake til sitt 1901-utseende.
Rike og berømte gjester
Så snart Moana Hotel åpnet kom en strøm av turister fra Fastlands-USA gjennom dørene. Den mest berømte gjesten kom i 1922 og var Prince of Wales som senere ble Kong Edward VIII. Han vandret ofte rundt Moana Hotels eiendom og fikk angivelig bygget en privat brygge hvorfra han ofte stupte i havet.
I august 1922 bodde forfatterinnen Agatha Christie og hennes mann oberst Archie Christie, der under sin ferie. De var på reise jorden rundt som en del av reklameringen for British Empire Exhibition, som ble holdt i England i 1924.
Duke Kahanamoku, den legendariske OL-svømmer og foregangsmann for sporten surfing, bodde ofte i Moana Hotel og hadde en privat strand. Moana Hotel ble et favorittsted for en kjent gruppe, kalt Waikiki BeachBoys.
Mordmysteriet
I 1905 kom Moana Hotel i sentrum for et av USAs legendariske mysterier. Jane Stanford som var en av grunnleggerne av Stanford University døde i et rom på Moana Hotel av forgiftning. Hun var Californias guvernør, Leland Stanfords (også medgrunnlegger av Stanford University) tidligere kone.
En beretning om hendelsene sier at på kvelden 28. februar hadde Stanford bedt om natron for å roe magen. Hennes personlige sekretær, Bertha Berner ga henne natron som Stanford drakk. Kl 11:15 pm ropte Stanford til sine tjenere og hotellets personale om å hente en lege, og sa at hun hadde mistet kontroll over kroppen. Robert W. P. Cutler, som skrev boken The Mysterious Death of Jane Stanford fortalte hva som skjedde ved ankomsten av Moana Hotels lege, Dr. Francis Howard Humphris:
Stanford døde av strykninforgiftning, identiteten til den som drepte henne er fortsatt et mysterium. I dag eksisterer ikke rommet der Stanford døde, etter å ha blitt fjernet for å gjøre plass til en utvidelse av resepsjonen.
Green Bay Packers i NFL-sesongen 2022
Green Bay Packers spilte i lagets 102. sesong i National Football League (NFL), 104. samlet og fjerde under hovedtrener Matt LaFleur.